Mara Aranda i Jota Martínez van oferir un concert i taller sobre música medieval a la Casa dels Berenguer
08 de setembre 2017

La cantant de música antiga, medieval i sefardita Mara Aranda i l'especialista en instruments de la tradició medieval espanyola Jota Martínez han oferit un concert i taller sobre instruments musicals de la tradició medieval espanyola. L'esdeveniment, celebrat ahir a la Casa dels Berenguer, forma part de ‘Diasporas’, la XVIII jornada europea de la cultura jueva.

  

![](/media/rh2j53eo/92img_5871.jpg)  
![](/media/ctcasoj3/92img_5898.jpg)  
![](/media/qaxjfibo/92img_5912.jpg)  

  

Jota Martínez va explicar l'origen i importància de diversos instruments medievals portats per mostrar i instruir el públic. Després de la xarrada, Mara Aranda es va unir a l'expert per oferir un concert de música sefardita en el qual van usar alguns dels instruments mostrats.  
  
El concert i taller, així com estes jornades ‘Diasporas’ en general, s'han dedicat a la memòria de Susana Lobato, fundadora de ‘Quiero Cultura’, un projecte que va començar amb un xicotet museu l'any 2007 i que és l’entitat organitzadora d'estes jornades. Esta edició de ‘Diasporas’ finalitzarà dissabte que ve a les 22 hores amb una ruta nocturna per la jueria de Sagunt, que eixirà des del Museu Arqueològic de Sagunt.

  

![](/media/1mheu1go/92img_5916.jpg)  
![](/media/p35pdsrt/92img_5918.jpg)  

*   [](http://www.facebook.com/sharer.php?u=https://aytosagunto.es/va/actualitat/mara-aranda-i-jota-martinez-van-oferir-un-concert-i-taller-sobre-musica-medieval-a-la-casa-dels-berenguer/ "Facebook")
*   [](http://twitter.com/share?url=https://aytosagunto.es/va/actualitat/mara-aranda-i-jota-martinez-van-oferir-un-concert-i-taller-sobre-musica-medieval-a-la-casa-dels-berenguer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mara-aranda-i-jota-martinez-van-oferir-un-concert-i-taller-sobre-musica-medieval-a-la-casa-dels-berenguer/ "Linked In")
*   [](mailto:?body=https://aytosagunto.es/va/actualitat/mara-aranda-i-jota-martinez-van-oferir-un-concert-i-taller-sobre-musica-medieval-a-la-casa-dels-berenguer/)